Literatur. "Nordlyset, Et Maanedsskrivt, begynder med Januar 1827 at udkomme fra Bogtrykkeriet i Randers. Hvert Hæfte vil udgjøre i det mindste 6 Ark, hvoraf Størstedelen bliver originale Fortællinger; det Øvrige Smaaafhandlinger, Omarbeidelser og Oversættelser af historisk og æsthetisk Jndhold, samt Digtninger i bunden Still. Oversættelserne vorde tildeels tagne af Engelsk, Fransk og Jtaliensk, overhovedet vil man i disse søge at undgaae Collision med andre danske Tidsskrivter. Prisen bliver 6 Rbdlr. Sedler for en Aargang paa Trykpapiir, 8 Rbdlr. paa Skrivpapiir, for Subscribenterne; for Andre 2 Rbdlr. meer. Subscriptionen er ikke bindende for længere Tid, end et Fjerdingaar. Spentrup og Randers, i August 1826. St. St. Blicher. J. M. Elmenhoff.
Nordlyset
Dato: 1826-11-07